Internasjonal workshop i Tromsø

I juni 2005 arrangerte NAFKAM en workshop om eksepsjonelle sykdomsforløp / best- & worst-cases  etter pasienters bruk av alternativ behandling med deltakere fra USA, Tyskland, Danmark, Sverige og Norge. 

Dette var første gang forskere fra forskjellige land var samlet for å utveksle kunnskap og erfaringer fra den type arbeid som er gjort og diskutere muligheter for samarbeid i årene fremover.

Temaene for workshopen var:

1. Ulike begreper som blir benyttet: eksepsjonelle sykdomsforløp, best-cases og eksepsjonelle pasienter

2. Prosedyrer for registrering av eksepsjonelle sykdomsforløp / best- og worst-cases

3. Erfaring med prosedyrer for medisinske vurderinger

4. Forskningsprosjekter knyttet til eksepsjonelle sykdomsforløb, best-cases og eksepsjonelle pasienter.

Følgende institusjoner var representert på workshopen: the National Cancer Institute (NCI) med sin best-case serie (BCS) som har fokus på kreft; Columbia University – Mailman School of Public Health, med et review og en publisert rapport om en fullført best-case serie (kreft); Klinikum Nurenberg i Tyskland med studiegruppen “Unconventional and Complementary Methods in Oncology” som arbeider med en best-case serie (spontan bedring), klinisk forskning og systematiske oversikter; Karolinska Institutet i Sverige med en best- og worst-case serie: Utforskning av kreftpasienters eksepsjonelle erfaringer ved bruk av alternative terapiformer og NAFKAMs Register for eksepsjonelle sykdomsforløp som fokuserer på alvorlige/kroniske sykdommer.

På bakgrunn av workshopen er et manuskript under utarbeidelse som omhandler internasjonale aktiviteter i forhold til registrering av og forskning i eksepsjonelle sykdomsforløp / best- & worst-cases. 

Den andre internasjonale samling av denne type er planlagt i 2007 med NCI som vertskap. 

Exceptional Disease Courses after the Use of Complementary and Alternative Medicine

– selection, registration, medical assessment and research in an international perspective

